एक करोड़ से बनेगा स्वीमिंग पुल और जिम, 5 करोड़ से बनेगा ड्रेनेज सिस्टम
नगर पालिका एक करोड़ रुपए खर्च कर बस स्टैंड स्थित टाउन हाल के पास स्वीमिंग पुल और जिम का निर्माण करेगी। यही नहीं पानी की निकासी के लिए नालियों के निर्माण के लिए 5 करोड़ रुपए खर्च किए जाएंगे। इसी तरह अमृत योजना में ड्रेनेज लाइन बिछाने सहित नगर की स्ट्रीट लाइट को भी बदला जाएगा।
सोमवार को नगर पालिका के सभागार में राजस्व, लेखा सभापति मनोज गुजराती ने बजट का वाचन किया। उन्होंने वर्ष 2017-18 के लिए बजट पारित किया। इस दौरान कोई नया कर नहीं लगाया गया है। इस बजट से नगरवासियों को कई सौगातें मिली हैं।
बजट में किस काम में कितनी राशि होगी खर्च
बजट में 35 वार्डों में नपा की निधि से 2 करोड़, टाउन हॉल के पास स्वीमिंग पुल और जिम निर्माण पर 1 करोड़, गंदी बस्ती और सघन बस्ती पर 20 लाख खर्च होंगे। सड़कों पर डामरीकरण और सीसी निर्माण पर 1 करोड़ और 5 करोड़ रुपए से नालियां बनाई जाएंगी। अमृत योजना पर 40 करोड़, मंगल भवन एवं बांउड्रीवाल निर्माण पर 40 लाख रुपए खर्च किए जाएंगे। चौराहों पर फव्वारे और हाईमास्क पर 30 लाख, श्मशान घाट और कब्रिस्तान पर 50 लाख, नए बिजली पोल पर 20 लाख रुपए खर्च होंगे। पारित बजट में कुल आय 100 करोड़ 30 लाख 12 हजार और कुल व्यय 100 करोड़ 20 लाख 50 हजार रुपए है। इस तरह से शुद्ध लाभ 9 लाख 62 हजार के इस बजट को पारित किया गया।
बजट चर्चा में वसूली का मुद्दा उठा, एक को किया निलंबित
नेता प्रतिपक्ष राम प्रकाश चौधरी ने राजस्व वसूली पर कहा कि नाकेदारों की लापरवाही से वसूली ठीक से नहीं हो पा रही है। नपा अध्यक्ष अमिता अरोरा और सांसद प्रतिनिधि जसपाल अरोरा ने सीएमओ को निर्देशित किया कि कार्रवाई की जाए। इस पर सीएमओ ने कम वसूली वाले नाकेदारों के वेतन वृद्धि रोकने व अनिवार्य सेवा निवृत्ति की कार्रवाई े की बात कही । इस दौरान सफाई दरोगा रामभरोस को निलंबित करने के निर्देश दिएे। नपा उपाध्यक्ष राखी ताम्रकार ने कहा कि एक माह पूर्व मांगी जानकारी नहीं मिली है। कुछ पार्षदों ने कहा कि जब कुछ वार्डों में काम ही नहीं हुए हैं तो वहां पर राशि अधिक दी जाए।
वर्ष 2017-2018 के लिए नगर पालिका परिषद ने किया बजट पारित, नहीं लगाया कोई नया टैक्स
चौराहों पर फव्वारे और हाईमास्ट लाइट
30
लाख रुपए की लागत से
सड़कों का डामरीकरण व सीसी निर्माण
1
करोड़ रुपए की लागत से
व्यय
100 करोड़ 20 लाख 50 हजार
आय
100 करोड़ 30 लाख 12 हजार
नगर पालिका का बजट
35
वार्डों में खर्च होंगे 2 करोड़
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva unk hin_Deva hin_Deva unk hin_Deva hin_Deva hin_Deva kas_Deva hin_Deva bho_Deva unk hin_Deva